Rangsang Tuban (Hanacaraka)/Kaca 25


Alihaksara
/kaca 025/

sawantahipun ;  bokmenawi saged pikantuk piwelasipun sang prabu ; lajĕng matur,"
gusti ; ratu ingkang misuwur ing jagad ;  ingkang abdi ; baḍé  ngeker wadi ḍumateng namanipun bapa kawula ing salamilaminipun ;  ananging ing mangké  wadi wau pecah ; awit saking pandamel ; duka ratu kekasihing dewa ; 
ingkang abdi boten saged kumbi ; awit pejah gesang kawula katekem wontĕn ing asta paduka ;  kawula ; nuwun ;  bapa kawula punika ; dedé  tiyang pidak padarakan ;  ratu agung binaṭara ; anyakrawati abahuḍenda ;  ajejuluk prabu sindupati ; ingkang angrenggani kaḍaton ing tuban ; 
kawula punika anakipun jaler ingkang sepuh ; patutan saking enḍang ;  anunten aḍik kawula ; putra saking prameswari ingkang ginaḍang agentosi kaprabon ; 
sasugengipun kangjeng rama ; kawula kaangkat dados pangéran adipati anom ;  kawula sampun narimah ingkang dados pamintaning bapa ; saha rukun anggen kawula saduluran ;  tumunten kangjeng rama seda ; yayi pangéran adipati anom kawula jumenengaken ratu agentosi kangjeng rama ; 
lestantun ; boten wontĕn sangsayanipun ;  tumunten kawula baḍé  palakrama ; angestokaken kekudanganing kaki ; " lajĕng kaaturaken ; uruting lelampahanipun sandéning palakrama ;  

jv Basa Jawa (Javanese)
Rangsang Tuban